αγαθη τυχη μαρκος ουλπιος αππουληιος ευρυκλης αρχιερευς ασιας αποδεδει[γ]μενο[ς] ναων [και] των εν σμυρνη το αφροδισ[ι]εων αρχουσι βουλη δημω χαιρε[ι]ν βουληθεντων υμων προνοιαν ποιησασθαι με και των κατα τους αγωνας δια τε την προς τον μεγιστον αυτοκρατορα ευσεβειαν μαρκον αυρηλιον ομοδον αντωνινον σεβαστον και δια την προς τους διαθεμενους μνημην και δια την της πολεως δοξαν ηδη και των απο της συνοδου π[ολ]λακις εντυχοντων μοι ουδε τουτο το μερος κατελιπον αδιακριτον επομενος τη κατα την λογιστειαν ταξε[ι] και προθυμια μεχρι νυν της περι τους αγωνας καταστασεως ενλειπουσης δια την των χρηματων παρασκευην οφειλοντων συ[ναυξ]ηθηναι κατα τε τας των τελευτησαντων γνωμας και κατα το αξιωμα του πορου αφ ου χρη τους αγωνα[ς] επιτελεισθαι. αγων μεν δη ο εκ των φλαβιου λυσιμαχου διαθηκων προεληλυθεν εις αρχειου πορου μυριαδας δωδεκα ως δυνασθαι απο τουτων παρα ετη τεσσαρα πληρουσθαι τον μουσικον αγωνα καθα τω διαθεμενω εδοξεν. αι δε μετα τας δωδεκα μυριαδας ουσαι εν εκδανεισμω και ο προσγεγονως τουτοις τοκος μεχρι αρχης [ε]τους [ποιει] κεφαλειου δηναριων μυριαδας τρεις δηναρια χειλια οκτωκοσια τριακοντα εννεα δυνασθε ουν αρχομενου του ετους τουτον τον αγωνα επιτελειν αγαθη τυχη επι αθλοις ταλαντιαιοις και αγωνισμασιν κατα τα αθλα προθεσμια δε εις τον εξης χρονον και την επιουσαν τετραετηριδα [σ] εσται χρο[νος] ο απο [βαρ]βιλληων των εφεσω [αγομενων] προς [κοινα] ασιας [ ερρωσθε].
Car. — Aphrodisias — CIG 2741; Reynolds, A&R 57